open-index/open-wikipedia-markdown huggingface dataset:
ხერხეულიძეები

**ხერხეულიძეები** —  ქართლის თავადები, ისტორიულ წყაროებში XII საუკუნეში, თამარ მეფის დროს მოიხსენებიან: 

ისტორიული წყაროების მიხედვით, ხერხეულიძეები მესხეთის წარჩინებულ ფეოდალურ საგვარეულოს მიეკუთვნებიან. იოანე ბატონიშვილის ნაშრომის, „შემოკლებით აღწერა საქართველოსა შინა მცხოვრებთა თავადთა და აზნაურთა გვარებისა“ მიხედვით, ხერხეულიძეები თავადთა შორის მე-15 ადგილზე არიან. ერისა და ქვეყნის წინაშე დამსახურებისათვის, მეფე ერეკლე მეორეს ხერხეულიძეებისათვის 1783 წლის ქართლ-კახეთის თავად-აზნაურთა სიაში, რომელიც დაერთო გეორგიევსკის ტრაქტატს, მუხრანბატონის შემდეგ, მეექვსე ადგილი მიუჩენია. ხოლო 1850 წლის საქართველოს თავადების სიაში, რომელიც შედგენილია და დამტკიცებულია სანქტ-პეტერბურგში, ხერხეულიძეებს მე-5 ადგილი უკავიათ.

ხერხეულიძეებს ჰქონდათ საგვარეულო გერბი — გაკვეთილი ფრანგული ფარის მარჯვენა ნაწილში ზღვაში მცურავი შებრუნებული აფრებაშვებული ხომალდი, ხოლო მარცხენაში კი ნახევარმთვარე და ყვავილი, როგორც მზის ნიშანი.

საქართველოს ისტორიულ წყაროებში ამ გვარის ცნობილ ადამიანთა შორის მოიხსენებიან:
* აღათანგ ხერხეულიძე — ქართლის სამეფოს სახლთუხუცესი მეფე ლუარსაბ მეორის დროს, განაგებდა არაგვის საერისთავოს. 1625 წელს მარაბდის ბრძოლაში ხელმძღვანელობდა ერთ-ერთ მეწინავე რაზმს და ამ ბრძოლაში დაიღუპა;

* ბააკა (კახაბერ) ხერხეულიძე — ქართლის სამეფოს ფარეშთუხუცესი, გიორგი სააკაძის მომხრეთა დასის წევრი. 1612 წელს მან წავკისში გიორგის აცნობა მის წინააღმდეგ მოწყობილი შეთქმულების ამბავი და გიორგი აშკარა სიკვდილს გადაარჩინა, რისთვისაც შეთქმულებმა ცხვირი მოჰკვეთეს. შესაძლოა, კახაბერი 1625 წელს თავის სახლიკაცებთან ერთად მარაბდის ბრძოლაში დაიღუპა;

* ნიკოლოზ X ხერხეულიძე — აღმოსავლეთ საქართველოს კათალიკოს-პატრიარქი 1741-1744 წლებში. დომენტი კათალიკოსის გარდაცვალების შემდეგ, მისივე სურვილის გათვალისწინებით, კათალიკოსად დადგენილ იქნა ნიკოლოზ ხერხეულიძე. ვახუშტის ცნობით, 1744 წელს ნიკოლოზ X ვინმე „უკეთურმან მაჰმადიანყოფილმან თაზისშვილმან ტარიელ მახვუილითა მოკლა“;

* ომან ხერხეულიძე — მე-18 საუკუნის მეორე ნახევრის ცნობილი ქართველი მემატიანე, ქართლ-კახეთის მსხვილი ფეოდალური საგვარეულოს წარმომადგენელი, მდივანბეგი. მას ეკუთვნის ისტორიული თხზულება „მეფობა ირაკლი მეორისა, მეფის თეიმურაზის ძისა“.

ამ საგვარეულოდან აღსანიშნავია ცხრა ძმა ხერხეულიძე თავიანთი დედითა და დით, რომლებიც მარაბდის ველზე გმირულად დაეცნენ. ისინი მარაბდის ბრძოლაში გორგასლიან-დავითიან-თამარიანი დროშის დარაჯები იყვნენ. სამშობლოსადმი მათი თავგანწირვისთვის, ეკლესიამ ცხრა ძმა ხერხეულიძე დედითა და დით წმინდანებად შერაცხა.

ამჟამად საქართველოს ტერიტორიასა და მის ფარგლებს გარეთ ცხოვრობს ამ გვარის 141  მატარებელი.

## რესურსები ინტერნეტში 
*ხერხეულიძე
*თავად ხერხეულიძეთა საგვარეულოს ისტორიული ნარკვევები
*ხერხეულიძეთა გენეალოგიური ნუსხები და კომენტარები

## ლიტერატურა 
* იოანე ბატონიშვილი, შემოკლებით აღწერა საქართველოსა შინა მცხოვრებთა თავადთა და აზნაურთა გვარებისა (1799 წ.). თბ., 1997 წ.
* ვახუშტი ბატონიშვილი, აღწერა სამეფოსა საქართველოსა, ქართული მწერლობა, ტ. 8, თბ., 1990
* საქართველოს ისტორიის ნარკვევები, ტომი მეოთხე, თბ., 1974 
* ივ. ჯავახიშვილი, თხზულებანი თორმეტ ტომად, ტომი მერვე, თბ., 1977
* ბერი ეგნატაშვილი, ქართლის ცხოვრება, ქართული მწერლობა, ტ. 6, თბ., 1989 

## სქოლიო
კატეგორია:საქართველოს ფეოდალური საგვარეულოები
ფინმარკი

**ფინმარკი** — ნორვეგიის საგრაფო. სულ ესაზღვრება 1 საგრაფო დასავლეთიდან – ტრომსი. ფინმარკის ადმინისტრაციული ცენტრია ვადსიო. ყველაზე მჭიდროდ დასახლებული მუნიციპალიტეტი ალტა. ნორვეგიის საგრაფოებში სიდიდით 1-ლი ადგილი უკავია.

## მუნიციპალიტეტები 
ფინმარკი იყოფა 19 მუნიციპალიტეტად. ესენია:

500 პქ|მინი|მარჯვნივ|ფინმარკის მუნიციპალიტეტები

## იხილეთ აგრეთვე 
* ნორვეგიის საგრაფოები

## რესურსები ინტერნეტში 
* Stone age in Finnmark 
* Finnmark county administration 
* Visitnorthcape.com - official travel guide to Finnmark 
* Finnmark at the official travel guide to Norway

კატეგორია:ნორვეგიის საგრაფოები
ნურლანი

**ნურლანი** — ნორვეგიის საგრაფო. სულ ესაზღვრება 2 საგრაფო, ესენია: ჩრდილოეთიდან – ტრომსი, სამხრეთიდან – ნურ-ტრიონდელაგი. საგრაფოს ადმინისტრაციული ცენტრი და ყველაზე მჭიდროდ დასახლებული მუნიციპალიტეტია ბუდიუ. ნორვეგიის საგრაფოებში სიდიდით მე-2 ადგილი უკავია.

## მუნიციპალიტეტები 
ნურლანი იყოფა 44 მუნიციპალიტეტად. ესენია:

500 პქ|მინი|მარჯვნივ|ნურლანის მუნიციპალიტეტები

## იხილეთ აგრეთვე 
* ნორვეგიის საგრაფოები

## რესურსები ინტერნეტში 
* Norwegian Meteorological Institute
* Satellite picture by NASA showing northern part of Nordland and most of Troms 
* Artscape Nordland 
* 10,500-year old human settlement in Leirfjord (Norwegian) 
* Deep water corals 
* Vega - new Unesco World Heritage Site (pdf) 
* Saltfjellet-Svartisen National Park - fjords, mountains, glaciers, valleys - one of the most varied in Norway 
* Børgefjell National Park - a preserved mountain ecosystem in southernmost Nordland 
* Lomsdal-Visten National Park - 1100 sq km from fjord to forests and mountains in Helgeland  May 2009
* Norwegian Mountain Touring Association (DNT) 
* Official travel guide for Nordland

კატეგორია:ნორვეგიის საგრაფოები
ზეკარი (კურორტი)

**ზეკარი** — ბალნეოლოგიურ-კლიმატური კურორტი ბაღდათის მუნიციპალიტეტში. მდებარეობს მესხეთის ქედის ჩრდილოეთ კალთაზე. 1926 წლისთვის ზეკარის თემი შედგებოდა ხუთი სოფლისგან და მისი მოსახლეობა შეადგენდა 2160 ადამიანს, ხოლო ფართობი 354,9 კმ2-ს.

## სქოლიო
კატეგორია:ბაღდათის მუნიციპალიტეტის კურორტები
ჩენდეს კურორტული ზონა

**ჩენდეს კურორტული ზონა** (ჩინ. 避暑山庄) — ცინის იმპერიის ზაფხულის სასახლე ჩინეთის ხებეის პროვინციაში, ქალაქ ჩენდეში. შენდებოდა 1703 - 1792 წლებში. კომპლექსის ფართობი 5.6 კმ²-ია და ჩენდეს ურბანული ზონის თითქმის ნახევარს მოიცავს. ეს საკმაოდ ვრცელი კომპლექსი შედგება ადმინისტრაციული და საცერემონიო შენობებისგან. სხვადასხვა არქიტექტურული სტილის ტაძრები და ბაღები ჰარმონიულად ერწყმის ტბების, მდელოების და ტყეების ლანდშაფტს.

პეკინის ზაფხულის სიცხის დროს, იმპერატორები ჩენდეში აფარებდნენ თავს. სასახლეების ზონა მიმსგავსებულია პეკინის აკრძალულ ქალაქს. იგი ორი ნაწილისგან შედგება: სამეფო ნაწილი შესასვლელში,სადაც იმპერატორები ოფიციალურ პირებს, არისტოკრატებსა და სხვადასხვა ქვეყნების დესპანებს იღებდნენ და მეორე - იმპერატორის ოჯახის საცხოვრებელი ნაწილი.

კომპლექსში ყოფნის დროს, ჩინეთის ორი იმპერატორი - ციაცინგი და ხიანფენი გარდაიცვალნენ 1820 და 1861 წლებში.

1994 წელს, იუნესკომ ჩენდეს კურორტული ზონა მსოფლიო მემკვიდრეობის სიაში შეიტანა.

## იხილეთ აგრეთვე
*იუნესკოს მსოფლიო მემკვიდრეობის ძეგლები ჩინეთში
*მსოფლიო მემკვიდრეობის ძეგლების სია აზიასა და ოკეანეთში

## რესურსები ინტერნეტში
* ჩენდეს კურორტული ზონა იუნესკოს საიტზე

კატეგორია:მსოფლიო მემკვიდრეობის ძეგლები ჩინეთში
კატეგორია:ცინგის დინასტია
მენანდრე პროტიქტორი

**მენანდრე პროტიქტორი** – VI საუკუნის II ნახევრის ბიზანტიელი ისტორიკოსი და დიპლომატი.

დაიბადა VI საუკუნის შუა წლებში  კონსტანტინოპოლში. მისი მამა, ევრფატასი, იყო უსწავლელი ადამიანი, მაგრამ შვილებს მიაღებინა იურიდიული  განათლება. მენანდრემ დაამთავრა უმაღლესი სკოლა, თუმცა არ მოისურვა სამოსამართლეო პრაქტიკის გაგრძელება. ამის ნაცვლად მუდმივად იპოდრომსა და პანტომიმების თეატრში სტუმრობით ერთობოდა. მის ცხოვრებაში გარდატეხა მოახდინა სავსებით გაღარიბებამ. ამ დროს ბიზანტიის ტახტზე ავიდა მავრიკიოსი, რომელიც მფარველობდა პოეზიასა და ისტორიას. მენანდრემაც გააგრძელა აგათია სქოლასტიკოსის ისტორიული შრომა.

მისმა თხზულებამ მხოლოდ გვიანდელი ფრაგმენტების სახით მოაღწია. შემორჩენილია მისი ისტორიის 77 დიდი და პატარა ფრაგმენტი. 15 ფრაგმენტი შემორჩენილია სვიდას ლექსიკონის ციცტატების სახით, დანარჩენი კი კონსტანტინე VII-ის თაოსნობით შედგენილ კრებულებში. უცნობია, რა წყაროებს იყენებდა მენანდრე თავისი ისტორიისთვის.

მენანდრე აღწერს 558-582 წლების მოვლენებს, ძირითადად ბიზანტიასა და ირანს შორის ომებსა და მათ შორის დადებულ საზავო ხელშეკრულებებს, აგრეთვე ბიზანტიელთა ურთიერთობებს ხუნძებთან, ლანგობარდებთან და სხვ. მენანდრე პროტიქტორის ისტორია შეიცავს ცნობებს VI საუკუნის საქართველოს ისტორიის – ბიზანტიასა და ირანთან ლაზიკისა და ქართლის ურთიერთობის, სვანეთის გარშემო ატეხილი დავის გარშემო და სხვ.

## ლიტერატურა
*ყაუხჩიშვილი ს., ბიზანტიური ლიტერატურის ისტორია, თბ., 1973.
* 

კატეგორია:ბიზანტიელი ისტორიკოსები
კატეგორია:უცხოელი ავტორები საქართველოსა და ქართველების შესახებ
კატეგორია:გარდაცვალების წელი უცნობია
სუჯოუს ბაღები

**სუჯოუს კლასიკური ბაღები** — ბაღების ჯგუფი ჩინეთის ცზიანსუს პროვინციაში, ქალაქ სუჯოუში. 1997  წლიდან შესულია იუნესკოს მსოფლიო მემკვიდრეობის სიაში. 

ბაღები მოიცავს ტრადიციული ჩინური ბაღების მთავარ ელემენტებს. მიმსგავსებულია ბუნებრივ პეიზაჟს, წარმოდგენილია რა ხელოვნური კლდეები, ბორცვები, მდინარეები, რომელთა გვერდითაც პაგოდები მდებარეობს. 
 
ამ ტიპის ბაღების მშენებლობა სუჩჟოუში XVI-XVIII საუკუნეში იყო პოპულარული. ამ პერიოდში 200 კერძო ბაღი აშენდა. 

1997 წელს, იუნესკომ მხოლოდ ოთხი ყველაზე გამორჩეული ბაღი შეიტანა მსოფლიო მემკვიდრეობის სიაში, ხოლო 2000 წელს კიდევ ხუთი დაამატა.

## იხილეთ აგრეთვე
* იუნესკოს მსოფლიო მემკვიდრეობის ძეგლები ჩინეთში
* მსოფლიო მემკვიდრეობის ძეგლების სია აზიასა და ოკეანეთში

## რესურსები ინტერნეტში
* Classical Gardens of Suzhou

## სქოლიო
კატეგორია:მსოფლიო მემკვიდრეობის ძეგლები ჩინეთში
ციუიფუ

**ციუიფუ** () — ქალაქი ჩინეთში, შანდუნის პროვინციაში. მდებარეობს პროვინციის დედაქალაქ ძინანიდან 130 კმ-ით სამხრეთით. ბოლო მონაცემებით, ქალაქის ურბანული მოსახლეობა 60 000 ადამიანია, ხოლო მთლიანი მისი ადმინისტრაციული რეგიონის  650 000.

ციუიფუ კონფუცის მშობლიური ქალაქია. მიჩნეულია, რომ ის ნის მთის სიახლოვეს დაიბადა. ქალაქში მდებარეობს არაერთი ისტორიული სასახლე, ტაძარი და სასაფლაო. ციუიფუს სამი ყველაზე ცნობილი კულტურული ძეგლია: კონფუცის ტაძარი, კონფუცის საფლავი და კონგის ოჯახის სახლი. აღნიშნული სამი ძეგლი 1994 წელს იუნესკომ  მსოფლიო მემკვიდრეობის სიაში შეიტანა.

## იხილეთ აგრეთვე
*იუნესკოს მსოფლიო მემკვიდრეობის ძეგლები ჩინეთში
*მსოფლიო მემკვიდრეობის ძეგლების სია აზიასა და ოკეანეთში

## გალერეა

ფაილი:Confuciusmansionqufu.jpg|კონფუცის შთამომავლების ძველი სახლი (კონგის ოჯახის სახლი)
ფაილი:Confuciustombqufu.jpg|კონფუცის საფლავი
ფაილი:Confucius temple 1912.jpg|კონფუცის ტაძრის ისტორიული გეგმა

## რესურსები ინტერნეტში
*UNESCO World Heritage Listing
*CCTV
*Qufu Normal University 
*Asian Historical Architecture: Qufu
*qufu.pomosa.com: Extensive photos from 2004 
*Panoramic photo of Confucius Temple 
*Photographs of a Confucian Temple ceremony
*Confucian website 
*A photo tour of Qufu from 2008 

კატეგორია:ჩინეთის ქალაქები
კატეგორია:მსოფლიო მემკვიდრეობის ძეგლები ჩინეთში
პინიაო

**პინიაო** (ჩინ. 平遥) — ქალაქი ჩინეთში, შანსის პროვინციაში. პეკინიდან დაშორებული 715 კმ-ით, ხოლო პროვინციის დედაქალაქ ტაიუანიდან 80 კმ-ით. ცინის იმპერიის ზეობისას, პინიაო ჩინეთის ფინანსური ცენტრი იყო. დღეს კი იგი ცნობილია საუკეთესოდ შემონახული ძველი ქალაქის კედლებით, ამავე დროს, 1997  წლიდან შესულია იუნესკოს მსოფლიო მემკვიდრეობის სიაში. პინიაო შუა საუკუნეების ჩინეთის ერთადერთი ქალაქია, რომელმაც სრულად შეინარჩუნა ისტორიული და არქიტექტურული მხარე. 

2002 წლის მონაცემებით, ქალაქის მოსახლეობა 490 000 ადამიანს შეადგენდა.

## იხილეთ აგრეთვე 
* იუნესკოს მსოფლიო მემკვიდრეობის ძეგლები ჩინეთში
* მსოფლიო მემკვიდრეობის ძეგლების სია აზიასა და ოკეანეთში

## რესურსები ინტერნეტში 
* Official website of Pingyao County Government 
* Images of Pingyao 
* Pingyao Dialect
* Pingyao preservation project summary  
* Explore Pingyao with Google Earth 
* UN World Heritage - Pingyao
* Pingyao 

კატეგორია:ჩინეთის ქალაქები
კატეგორია:მსოფლიო მემკვიდრეობის ძეგლები ჩინეთში
Takk...

***Takk...*** (, *მადლობა...*) — ისლანდიური პოსტ-როკ ჯგუფ Sigur Rós-ის მეოთხე სტუდიური ალბომი. იგი გამოვიდა 2005 წელს. 2005 წლის აგვისტოში გამოვიდა მისი პირველი ორი სინგლი Glósóli და Sæglópur. სინგლი Hoppípolla გამოვიდა ბრიტანეთში 2005 წლის 28 ნოემბერს და 4 დეკემბერს მოხვდა სინგლების ჩარტის #35 პოზიციაზე. 2006 წლის მაისში მისი ახალი გამოცემის შემდეგ სიმღერა მოხვდა ბრიტანული ჩარტის #24 პოზიციაზე.

## სიმღერების სია
გრამფირფიტის გამოცემაში „Milanó“ შეტანილია 10" ცალკე ფირფიტაზე და ეწოდება *ბოლო მხარე*, რის გამოც იგი ალბომის ბოლო კომპოზიციაა, „Heysátan“-ის შემდეგ.

## რესურსები ინტერნეტში
* 
* 

## სქოლიო 
კატეგორია:2005 წლის ალბომები
კატეგორია:Sigur Rós-ის ალბომები
კატეგორია:EMI Records-ის ალბომები
კატეგორია:Geffen Records-ის ალბომები
ეგვიპტის თავისუფლებისა და სამართლიანობის პარტია

**თავისუფლებისა და სამართლიანობის პარტია** ()  —  პოლიტიკური პარტი ეგვიპტეში. მუსლიმანთა საძმომ ეგვიპტის რევოლუციის შემდეგ,  2011 წლის 21 თებერვალს, გამოაცხადა მისი შექმნის შესახებ.  პარტია ოფიციალურად დაარსდა ამავე წლის 30 აპრილს და მონაწილეობას იღებს 2012 წლის საპრეზიდენტო არჩევნებში, სადაც მათი კანდიდატია პარტიის თავმჯდომარე მოჰამედ მურსი.  

## რესურსები ინტერნეტში
* Ikhwan Online (არაბულად)
* Ikhwan Web (ინგლისურად)

## სქოლიო
კატეგორია:ეგვიპტის პოლიტიკური პარტიები
კატეგორია:2011 წელს დაარსებული პოლიტიკური პარტიები
კატეგორია:პოლიტიკური პარტიები ანბანის მიხედვით
Með suð í eyrum við spilum endalaust

***Með suð í eyrum við spilum endalaust***  (, *ყურებში ბზუილით უსასრულოდ ვუკრავთ*) — ისლანდიური პოსტ-როკ ჯგუფ Sigur Rós-ის მეხუთე სტუდიური ალბომი. იგი გამოვიდა 2008 წელს.

ძირითადად, ალბომზე შეიმჩნევა ჯგუფის სტილისტიკაში მცირე ცვლილებები. აქ ჟღერს უფრო მსუბუქი მელოდიები გიტარებზე, აკუსტიკური ინსტრუმენტები და მელოდიები ხალხური მუსიკის ელემენტებით.

## სიმღერების სია
## სქოლიო 
კატეგორია:2008 წლის ალბომები
კატეგორია:Sigur Rós-ის ალბომები
კატეგორია:EMI Records-ის ალბომები
კატეგორია:XL Recordings-ის ალბომები
( )

***( )***  — ისლანდიური პოსტ-როკ ჯგუფ Sigur Rós-ის მესამე სტუდიური ალბომი. იგი გამოვიდა 2002 წელს. ალბომში შეტანილია რვა უსათაურო კომპოზიცია. დისკი ორ ნაწილად იყოფა. პირველი ოთხი კომპოზიცია უფრო მსუბუქ განწყობას ატარებს, ხოლო დანარჩენი ოთხი უფრო მელანქოლიური და ცივია. ალბომს შუაზე ჰყოფს 36 წუთიანი პაუზა. დისკი იწყება და სრულდება მრუდი ჟღერადობის მქონე ეფექტით.

( ) მოხვდა ბილბორდის 200 საუკეთესო ალბომის ჩარტის #51 ადგილზე და დადებითად იქნება შეფასებული კრიტიკოსების მიერ, თუმცა მათმა ნაწილმა აღნიშნა, რომ ნამუშევარი იყო უფრო სუსტი, ვიდრე მისი წინამორბედი, Ágætis byrjun.

## სიმღერების სია
## სქოლიო 
კატეგორია:2002 წლის ალბომები
კატეგორია:Sigur Rós-ის ალბომები
კატეგორია:FatCat Records-ის ალბომები
კატეგორია:Bad Taste-ის ალბომები
კატეგორია:MCA Records-ის ალბომები
კატეგორია:PIAS Recordings-ის ალბომები
Ágætis byrjun

***Ágætis byrjun***  (, *კარგი დასაწყისი*) — ისლანდიური პოსტ-როკ ჯგუფ Sigur Rós-ის მეორე სტუდიური ალბომი. იგი გამოვიდა 1999 წელს.

Ágætis byrjun იწერებოდა 1998 წლის ზაფხულიდან 1999 წლის გაზაფხულამდე, პროდიუსერ კენ თომასთან ერთად. იგი იქცა Sigur Rós-ის კარიერაში ნამდვილ გარღვევად, როგორ კომერციული, ასევე კრიტიკული თვალსაზრისით. წინა ალბომის, Von brigði ჟღერადობისგან განსხვავებით, აქ არ არის წარმოდგენილი ჯგუფის Cocteau Twins მსგავსი დრიმ-პოპი, ხოლო ემბიენტურ ბგერებს ჩაენაცვლა გიტარით აჟღერებული მელოდიები და ორკესტრირება.

## სიმღერების სია
## სქოლიო 
კატეგორია:1999 წლის ალბომები
კატეგორია:Sigur Rós-ის ალბომები
კატეგორია:FatCat Records-ის ალბომები
ლუნმენი

**ლუნმენის მღვიმეები** (ჩინ.  龍門石窟) — ბუდისტური მღვიმე-ტაძრების კომპლექსი ჩინეთის ხენანის პროვინციაში, ქალაქ ლოიანიდან 12 კმ-ით სამხრეთით. მღვიმეები მასიურადაა მოხატული და დეკორირებული ბუდისტური თემატიკით და განლაგებულია ორი მთის გასწვრივ. მათ შორის გაედინება მდინარე ი. მღვიმეებით დაფარული ტერიტორიის სიგრძე ერთი კმ-ია. მოგაოსა და იუნგანის მღვიმეებთან ერთად, ლუნმენი ჩინეთის ყველაზე ცნობილ, უძველეს სკულპტურულ ძეგლს წარმოადგენს.

ლუნმენის მღვიმეებში მდებარეობს 2100 ნიში, 100 000 სკულპტურა, 40 პაგოდა და 3600 სტელა.

მღვიმეების მშენებლობა 493 წლიდან, ჩრდილოეთ ვეის დინასტიის ზეობის დროს დაიწყო, მაგრამ მათი 60% მოგვიანებით, ტანის დინასტიის დროსაა შექმნილი (VII—IX სკ).

2000 წელს, იუნესკომ ლუნმენის მღვიმეები მსოფლიო მემკვიდრეობის სიაში შეიტანა.

## იხილეთ აგრეთვე
* იუნესკოს მსოფლიო მემკვიდრეობის ძეგლები ჩინეთში
* მსოფლიო მემკვიდრეობის ძეგლების სია აზიასა და ოკეანეთში

## რესურსები ინტერნეტში
* ოფიციალური საიტი 
* 360° Panoramic Photos of Longmen Grottoes

900px|მინი|მარცხნივ|მთავარი მღვიმის პანორამა

კატეგორია:მსოფლიო მემკვიდრეობის ძეგლები ჩინეთში
ვულინგიუანი

**ვულინგიუანი** (ჩინ. 武陵源) – ისტორიული, პეიზაჟური არეალი ჩინეთის ხუნანის პროვინციაში. ტერიტორია გამოირჩევა 3 100 მაღალი, კვარციტის სვეტით, რომელთაგან ზოგიერთის სიმაღლე 800 მეტრია, გარეგნულად კი კარსტული ფორმაციისაა. არეალი ქალაქ ჩჟზანძიაძეს შემადგენლობაში შედის და მდებარეობს პროვინციის დედაქალაქ ჩანშადან 270 კმ-ის მოშორებით. 

1992 წელს, იუნესკომ ვულინგიუანი მსოფლიო მემკვიდრეობის სიაში შეიტანა.

## იხილეთ აგრეთვე 
* იუნესკოს მსოფლიო მემკვიდრეობის ძეგლები ჩინეთში
* მსოფლიო მემკვიდრეობის ძეგლების სია აზიასა და ოკეანეთში

## რესურსები ინტერნეტში 
*Wulingyuan Travel Guide
*China’s Ancient Skyline
*Wulingyuan Photos 

კატეგორია:მსოფლიო მემკვიდრეობის ძეგლები ჩინეთში
კატეგორია:ჩინეთის ეროვნული პარკები
დიაოლოუ

**დიაოლოუ** (ჩინ. 开平碉樓) – თავდაცვითი, მრავალსართულიანი კოშკები ჩინეთში, გუანდუნის პროვინციაში. ძირითადად ნაგებია ბეტონით.

კოშკების  აშენების მიზიზი ძირითადად ყაჩაღების შემოსევებისგან თავის დაცვა იყო, მაგრამ ზოგიერთი მათგანი საცხოვრებლადაც გამოიყენებოდა.

კოშკების მშენებლობა ცინის იმპერიის ადრეულ წლებში დაიწყო და მოდაში კვლავ დაბრუნდა  1920–1930–იან წლებში, როდესაც ქვეყანაში საზღვარგარეთიდან ჩინურმა დიასპორამ დაიწყო დაბრუნება. ამ პერიოდში სტრუქტურების რიცხვმა რამდენიმე ათასს მიაღწია.

2007 წელს, იუნესკომ დიაოლოუს კოშკები და სოფლები მსოფლიო მემკვიდრეობის სიაში შეიტანა.

## იხილეთ აგრეთვე
* იუნესკოს მსოფლიო მემკვიდრეობის ძეგლები ჩინეთში
* მსოფლიო მემკვიდრეობის ძეგლების სია აზიასა და ოკეანეთში

## რესურსები ინტერნეტში
* A Hoyping (Kaiping) descendant visits his ancestral village and its diaolou 
* A personal diaolou slideshow movie
* Diaolous or Gold Mountain Houses in the Wuyi Region 
* Information about the diaolou 
* Kaiping Diaolou and Villages - UNESCO World Heritage Centre
* Kaiping photo collection of diaolou

კატეგორია:მსოფლიო მემკვიდრეობის ძეგლები ჩინეთში
პატარა ხანჩალი

**პატარა ხანჩალი** — სოფელი საქართველოში, ნინოწმინდის მუნიციპალიტეტში, დიდი ხანჩალის თემში. მდებარეობს ჯავხეთის ზეგანზე, ხანჩალის ტბის სამხრეთ-დასავლეთით. სოფელში არის საჯარო სკოლა.

## დემოგრაფია
## ყვავილების დღესასწაული
სოფელში ივნისის პირველ კვირას ყვავილების დღესასწაულს აღნიშნავენ, რომელიც ზაფხულის დადგომასთან ასოცირდება. ამ დღეს ახალგაზრდები ჯგუფ-ჯგუფად მიდიან მინდორში ყვავილების დასაკრეფად. ისინი ყვავილებით კრავენ სიყვარულის გვირგვინებს, რომლებსაც ახალგაზრდებს და სოფელში ამ დღის აღსანიშნავად მოწვეულ სტუმრებს ურიგებენ.

## სქოლიო
კატეგორია:ნინოწმინდის მუნიციპალიტეტის სოფლები
მოხუცი და ზღვა

**მოხუცი და ზღვა** () — ერნესტ ჰემინგუეის მოთხრობა, რომელიც დაიწერა კუბაში, 1951 წელს, ხოლო გამოქვეყნდა — 1952 წელს. ეს არის ავტორის უკანასკნელი მნიშვნელოვანი ნაწარმოები. მოთხრობისთვის ჰემინგუეის ნობელის პრემია მიენიჭა.

## სიუჟეტი 
ეს ალეგორიული ნაწარმოებია. მოთხრობის მთავარი გმირი, მოხუცი სანტიაგო, თითქოს მართლაც განიცდის მარცხს, მთელი ოთხმოცდახუთი დღის ტანჯვისა და წანწალის შემდეგ უშველებელ თევზს გადაეყრება, რის ვაივაგლახით დაიჭერს, მაგრამ საბოლოოდ ზვიგენები წაართმევენ, თვითონ კვლავ ხელცარიელი ბრუნდება შინ, მშიერი და გაწამებული. ამის მიუხედავად, ეს მოთხრობა მაინც ადამიანის უძლეველობასა და სულის გაუტეხლობაზეა. მისი ფინალი მაინც საოცრად ოპტიმისტურია და ამით განსხვავდება ავტორის სხვა ნაწარმოებებისაგან.

## კრიტიკა 
მოთხრობამ სხვადასხვაგვარი შეფასება დაიმსახურა. ზოგი მას მარტოობის, ტანჯვისა და ტრაგედიის სიმბოლოდ მიიჩნევდა, ზოგს კი — გმირობისა და მამაცობის საწყისად. თვითონ ჰემინგუეიმ მოთხრობაზე შემდეგი რამ თქვა: 

## ლიტერატურა 
* ერნესტ ჰემინგუეი - ტომი IV, "ლიტერატურა და ხელოვნება", თბილისი, 1965, 342-343 გვ.

## სქოლიო 
კატეგორია:1952 წლის მოთხრობები
კატეგორია:ერნესტ ჰემინგუეის მოთხრობები
ყაურმა (ნინოწმინდის მუნიციპალიტეტი)

**ყაურმა** — სოფელი საქართველოში, სამცხე-ჯავახეთის მხარის ნინოწმინდის მუნიციპალიტეტში, ეშტიის თემში. მდებარეობს ჯავხეთის ზეგანზე, მდინარე ფარავნის ნაპირებზე, ნინოწმინდიდან 5 კმ, ახალქალაქიდან 10 კმ. სოფელში არის საჯარო სკოლა.

## ღირსშესანიშნაობები
სოფელში მდინარე ფარავანზე გადებულია XII საუკუნის ხუთთაღიანი ტონთიოს ხიდი, რომელიც დღემდე ფუნქციონირებს. გადმოცემის მიხედვით ხიდზე იყო ქართული წარწერა. სოფელში არის XI საუკუნის 30-იანი წლებით დათარიღებული ეკლესია. მისი სამხრეთ კარის თავზე დევს გრძელი ქვა, რომელზეც ლაპიდარული წარწერაა. ასევე წარწერაა ეკლესიის დასავლეთ კედელზე, ფანჯრის ქვეში. წარწერებზე მოხსენიებულნი არიან საქართველოს მეფე გიორგი I და კათალიკოს-პატრიარქები მელქისედეკ I და იოანე V ოქროპირი.

## ფოტოგალერეა

ფაილი:Kaurma (1).JPG|სოფელი ყაურმა. ხიდი. საერთო ხედი
ფაილი:Kaurma (2).JPG|სოფელი ყაურმა. ხიდის თაღის დეტალი
ფაილი:Kaurma (3).JPG|სოფელი ყაურმა. ქვაფენილი ხიდზე
ფაილი:Village Kaurma (1).JPG|ეკლესიის ფასადი
ფაილი:Village Kaurma (2).JPG|ეკლესიის ფასადი
ფაილი:Village Kaurma (3).JPG|ბარელიეფი და წარწერა ეკლესიის ფასადზე
ფაილი:Village Kaurma (4).JPG|ხედი სოფელ ყაურმაზე და ხიდზე

## რესურსები ინტერნეტში
*ინფორმაცია ყაურმას მეგალითური ნაციხარის შესახებ

## ლიტერატურა
*ჟურნალი „მოგზაური“ N3 გვ. 209-201 1901 წ.

## სქოლიო
კატეგორია:ნინოწმინდის მუნიციპალიტეტის სოფლები
საღამო (ნინოწმინდის მუნიციპალიტეტი)

**საღამო** — სოფელი საქართველოში, სამცხე-ჯავახეთის მხარის ნინოწმინდის მუნიციპალიტეტში, განძანის თემში. მდებარეობს საღამოს ტბის ჩრდილო-აღმოსავლეთით. სოფელ საღამოში 2004 წლიდან ფუნქციონირებს თამარ მეფის სახელობის დედათა მონასტერი და ეკლესია.

## საღამოს ეკლესიები 
საღამოს ტბის გასწვრივ, საავტომობილო გზის გაყოლებით, მდებარეობს ქართული ხუროთმოძღვრების ძეგლები – 3 ეკლესია, ხოლო მეოთხე მაღალ მთაზეა აღმართული.

3 ეკლესიიდან ყველაზე ადრინდელი და გამორჩეულია უკიდურეს ჩრდილოეთით მდებარე X საუკუნის მოზრდილი დარბაზული ეკლესია, მისი შესასვლელი მოწყობილია შედარებით მოგვიანო ხანის სამხრეთის მინაშენიდან, რომლის ერთი მხარე შუა სვეტზე დაყრდნობილი ორი თაღითაა გახსნილი. ნაგებობა თავდაპირველად კამარით იყო გადახურული, ახლა ხის ბრტყელი სახურავი აქვს. კედლები შემოსილია კარგად გათლილი, სწორად ნაწყობი კვადრებით, ხოლო კარ–სარკმელთა სათაურები შემკულია ოსტატურად შესრულებული ჩუქურთმებით, სიუჟეტური სტელებისა და ადამიანთა ფიგურების გამოსახულებებით.

თლილი ქვით ნაგები მეორე ეკლესიაც დარბაზულია. მიეკუთვნება XIII საუკუნეს. აქაც კამარა ხის ბანური გადახურვითაა შეცვლილი. მორთულობა ძუნწია.

მესამე სამხრეთის ეკლესიაც XIII საუკუნეს მიეკუთვნება. იგი თითქმის თავდაპირველი სახითაა შემონახული.

მთაზე აღმართული ეკლესია განვითარებული შუა ხანებისაა. იგი ძლიერ დანგრეულია.

დავით მეფეთა მეფის (1247-1270) წარწერა საღამოს ტბის ერთ–ერთი სტელიდან გვამცნობს:

ფაილი:Sagamos tba. r.beridze (8).JPG|პირველი დარბაზული ეკლესია. ხედი სამხრეთ–აღმოსავლეთიდან
ფაილი:Sagamos tba. r.beridze (9).JPG|პირველი დარბაზული ეკლესია. ეკლესიის შესასვლელი. ხედი დასავლეთიდან
ფაილი:Sagamos tba. r.beridze (4).JPG|პირველი დარბაზული ეკლესია. ფესვდო–იონური პილასტრები
ფაილი:Sagamos tba. r.beridze (6).JPG|პირველი დარბაზული ეკლესია. ბარელიეფები გველების გამოსახულებით
ფაილი:Sagamo Lake (2).JPG|საღამოს ტბის მესამე ეკლესია. XIII ს.
ფაილი:Tbilisi Open Air Museum of Ethnography 16.jpg|წარწერიანი სტელა საღამოს მიდამოებიდან (ამჟამად თბილისის ეთნოგრაფიული მუზეუმი ღია ცის ქვეშ)

## ლიტერატურა 
* *ვალერი სილოგავა*. ჯავახეთის ეპიგრაფიკა. ახალციხე. 2001 წ.

## სქოლიო 
კატეგორია:ნინოწმინდის მუნიციპალიტეტის სოფლები
კაბუსკორპი

**კაბუსკორპი** — საფეხბურთო კლუბი ქალაქ ლუანდაში, ანგოლაში. 2008 წელს გუნდი ჟირაბოლაში გავიდა მე-10 ადგილზე. კლუბი დაარსდა 1994 წელს. ჟირაბოლას ლიგაში მისი დებიუტი შედგა 2008 წელს. კაბუსკორპის ყველაზე დიდი მიღწევა იყო ანგოლის ჩემპიონატში მე-2 ადგილის დაკავება 2011 წლის სეზონში. 2013 წელს გახდა ანგოლის ჩემპიონი. 2012 წლის 15 იანვარს კლუბთან ერთწლიანი კონტრაქტი გააფორმა ბრაზილიელმა ფეხბურთელმა რივალდომ. 

## რესურსები ინტერნეტში
* Girabola.com profile
* Zerozero.pt profile

კატეგორია:ანგოლის საფეხბურთო კლუბები
კატეგორია:ანგოლის ფეხბურთი
დანსია

**დანსიას რელიეფი** — ლანდშაფტის უნიკალური ტიპი ჩინეთის ხუნანის პროვინციაში. წარმოქმნილია კირქვებისაგან და ხასიათდება ფრიალო კლდეებით.

ტერიტორია შედგება გეოლოგიურად და გეოგრაფიულად ერთმანეთთან დაკავშირებული დანსიას რელიეფის ექვსი არეალისაგან. მათ შორისაა ლანშანის მთა, ვანფოშანის მთა, დანისას მთა.

2010 წელს, იუნესკომ დანსია მსოფლიო მემკვიდრეობის ძეგლთა სიაში შეიტანა.

## იხილეთ აგრეთვე 
* იუნესკოს მსოფლიო მემკვიდრეობის ძეგლები ჩინეთში
* მსოფლიო მემკვიდრეობის ძეგლების სია აზიასა და ოკეანეთში

## რესურსები ინტერნეტში 
* ოფიციალური საიტი 

## სქოლიო 
კატეგორია:მსოფლიო მემკვიდრეობის ძეგლები ჩინეთში
ყაურმა

საკუთარი სახელი **ყაურმა** შესაძლოა აღნიშნავდეს:

* ყაურმა — სოფელი ნინოწმინდის მუნიციპალიტეტში
* ყაურმა — კერძი
ადიგენის მუნიციპალიტეტის გერბი

**ადიგენის მუნიციპალიტეტის გერბი** — ადიგენის მუნიციპალიტეტის სახელმწიფო სიმბოლო დროშასთან ერთად. მიღებულია ადიგენის მუნიციპალიტეტის საკრებულოს მიერ.

## აღწერილობა 
გერბის ფარის მწვანე ველზე გამოსახულია ვერცხლისქობიანი ლაჟვარდის წმინდა ანდრიას ირიბი ჯვარი, რომლის მკლავები ეხება ფარის კიდეებს. წმიდა ანდრიას ჯვარზე, გერბის ფარის ცენტრში, მოთავსებულია მცირე ფარი. მცირე ფარის ლაჟვარდის ველზე მოთავსებულია ოქროს ტელესკოპი, რომლის ზემოთ გამოსახულია შვიდი მნათობი. მესამე მნათობი წარმოადგენს ცხრასხივიან ოქროს მზეს და მეხუთე მნათობი — ცხრასხივიან ვერცხლის რკალს, რომელშიც ვერცხლის ნახევარმთვარეა გამოსახული; ორივე მნათობი ოდნავ დიდი ზომისაა.

გერბის ფარს ზემოთ მოთავსებულია საქალაქო ვერცხლის გვირგვინი — სამკოშკიანი ქონგურებიანი გალავანი (ციხე-სიმაგრის ფორმის) ნახევრად ღია კარიბჭე.

ფარს ქვემოთ მოთავსებულია გერბის დევიზის ვერცხლ-მწვანე ბაფთა, რომლის ვერცხლის ველზე შავით ჩაწერილია გერბის დევიზი — „**ადიგენი**“. 

## რესურსები ინტერნეტში 
* ადიგენის მუნიციპალიტეტის გერბი და დროშა 

კატეგორია:საქართველოს მუნიციპალური გერბები
კატეგორია:ადიგენის მუნიციპალიტეტი
დიანა დამრაუ

**დიანა დამრაუ** ( დ. 31 მაისი, 1971) — გერმანელი დრამატულ-კოლორატურული სოპრანო. 

## ბიოგრაფია 
დიანა დამრაუ დაიბადა გერმანიის ქალაქ გიუნცბურგში 1971 წელს. გოგონამ მუსიკალური განათლების მიღება კარმენ ჰაგანუსთან დაიწყო ვურცბურგის სამუსიკო სკოლაში. დიანა წამყვან საოპერო პარტიებს ასრულებს ისეთ სახელგანთქმულ თეატრებში, როგორიცაა: ვენის სახელმწიფო ოპერა, ნიუ იორკის მეტროპოლიტენის ოპერის თეატრი, სამეფო ოპერის თეატრი და ბავარიის სახელმწიფო ოპერა.

დიანა საზოგადოების ფართო მასებში ცნობილი გახდა მოცარტის "ჯადოსნურ ფლეიტაში" ღამის დედოფლის პარტიის შესრულებით.

## დისკოგრაფია 
****Arie di Bravura***, პირველი ალბომი (2007) - მოცარტის, რიგინის და სალიერის ვირტუოზული არიები. ჩაწერილია ორკესტრის "Le Cercle de l'Harmonie" თანხლებით. დირიჟორი: ჯერემი რორერი.
* ***Donna: Opera and Concert Arias by Mozart*** (ნოემბერი, 2008) - მოცარტის საოპერო არიების კოლექცია. ჩაწერილია ორკესტრის "Le Cercle de l'Harmonie" თანხლებით. დირიჟორი: ჯერემი რორერი.
* ***Coloraturas*** (ნოემბერი, 2009) - კოლორატურული სოპრანოს ვირტუოზული არიების კოლექცია. ჩაწერილია მიუნხენის რაიოს ორკესტრის თანხლებით. დირიჟორია დან ეტინგერი; 
* ***Poesie: Richard Strauss Lieder*** (იანვარი, 2011) - რიხარდ შტრაუსის სიმღერების კოლექცია. ჩაწერილია მიუნხენის ფილარმონიულ ორკესტრთან ერთად ქრისტიან თელემანის დირიჟორობით; 
* ***Liszt Lieder*** (ოქტომბერი, 2011) - ლისტის სიმღერების კრებული. კონცერტმეისტერი - ჰელმუტ დოიჩი;
* ***Forever*** (2013) - არიები ოპერებიდან და მიუზიკლებიდან. ჩაწერილია ლივერპულის სამეფო ფილარმონიულ ორკესტრთან ერთად დევიდ ჩარლზ-აბელის დირიჟორობით;
* **Fiamma del belcanto** (2015) - ბელკანტოს სტილის ნაწარმოებების კოლექცია. ბელინის, დონიცეტის, ვერდის, პუჩინის და ლეონკავალოს არიები. ჩაწერილია ტურინის რეგიონული ორკესტრის თანხლებით ჯანანდრეა ნოზედას დირიჟორობით; 
* **Meyerbeer: Grand Opera** (2017) - ჯაკომო მეირბერის ნაწარმოებები, ჩაწერილია ლიონის სახელმწიფო ოპერის ორკესტრთან ერთად ემანუელ ვილაუმეს დირიჟორობით. 

## რეპერტუარი 
## ვიდეოგრაფია
*Verdi - *Rigoletto* 
*Strauss - *Rosenkavalier* 
*Humperdinck -  *Hansel und Gretel* 
*Mozart -  *The Magic Flute*
*Mozart -  *Ascanio in Alba* 
*Mozart -  *Die Entführung aus dem Serail*

კატეგორია:გერმანელი საოპერო მომღერლები
კატეგორია:გერმანელი მომღერლები
კატეგორია:საოპერო მომღერლები
კატეგორია:ოპერა
კატეგორია:დაბადებული 31 მაისი
კატეგორია:დაბადებული 1971
კატეგორია:ცოცხალი ადამიანები
ემეიშანი

**ემეიშანი** (ჩინ. 峨嵋山) — მთა ჩინეთის დასავლეთ ნაწილში, სიჩუანის პროვინციაში. მისი სიმაღლე ზღვის დონიდან 3 099 მეტრია და უმაღლესია ჩინეთის ოთხ ბუდისტურ წმინდა მთას შორის. ემეიშანის მფარველი ბოდჰისატვა სამანტაბჰადრა, რომელსაც ჩინეთში პუხიანს უწოდებენ. XVI-XVII საუკუნეების წყაროები, ემეიშანის მონასტრებში სამხედრო ხელოვნების გავრცელებას ადასტურებენ, მათ შორისაა შაოლინის მონასტერიც, როგორც ჩინური კრივის ჩასახვის ადგილი. 

მთის მიმდებარე ტერიტორია დაფარულია ვულკანური კლდეებით, რომლებიც პერმის ერაში, ვულკანების ამოფრქვევის შედეგად წარმოიქმნა. 

ლეგენდის თანახმად,  ბოდჰისატვა სამანტაბჰადრა ემეიშანის მთიდან სამთავიანი სპილოთი გაფრინდა. ძვ. წ. I საუკუნეში, აქ პირველი ბუდისტური ტაძარი აშენდა მთელი ჩინეთის მასშტაბით. დღეისათვის შემონახული უძველესი ნაშთია IX-X საუკუნეების ბოდჰისტავას სპილოზე ამხედრებული ქანდაკება. 

უკვე XX საუკუნის შუა წლებში, მთაზე ასზე მეტი ტაძარი მდებარეობდა. დღეს ზოგიერთი მათგანი უმძიმეს პირობებშია და რეკონსტრუქციისათვის თანხების შესაგროვებლად, ოთახებს ტურისტებზე აქირავებენ, ასევე სთავაზობენ კვებას. 

1996 წელს, იუნესკომ ემეიშანი მსოფლიო მემკვიდრეობის სიაში შეიტანა.

## იხილეთ აგრეთვე 
* იუნესკოს მსოფლიო მემკვიდრეობის ძეგლები ჩინეთში
* მსოფლიო მემკვიდრეობის ძეგლების სია აზიასა და ოკეანეთში

## რესურსები ინტერნეტში 
* 
* Religion and the environment in China, 中国的宗教与环境 - chinadialogue article 
* Mount Emei, including Leshan Giant Buddha, Scenic Area: official Unesco site
* Tours and Travel to total Solar Eclipse 2009 to China on Mt. Emei Shan 

კატეგორია:მსოფლიო მემკვიდრეობის ძეგლები ჩინეთში
სინანთროპი

**სინანთროპი** ( — „პეკინელი ადამიანი“) – Homo-ს სახეობა, ახლოს დგას პითეკანთროპთან, მაგრამ უფრო ახალგაზრდაა და უფრო თანამედროვე. აღმოჩენილია ჩინეთში საიდანაც მიიღო სახელწოდება. ცხოვრობდა დაახლ. 600-400 ათასი წლის წინ, გამყინვარების პერიოდში. მისი ტვინის მოცულობაა 800-1200 სმ³. ტვინის მარცხენა ნაწილი, სადაც მდებარეობს მარჯვენა მხარის მამოძრავებელი სისტემა, რამდენადმე დიდია ტვინის მარჯვენა ნაწილთან შედარებით. შესაბამისად, სინანთროპის მარჯვენა მკლავი იყო უფრო განვითარებული, ვიდრე მარცხენა. სიმაღლე - 1,55-1,6 მ. გარდა მცენარეული საკვებისა, ჭამდა ხორცსაც.

სინანთროპი იუნესკომ 1987 წელს აღიარა მსოფლიო მემკვიდრეობად.

## იხილეთ აგრეთვე
* იუნესკოს მსოფლიო მემკვიდრეობის ძეგლები ჩინეთში
* მსოფლიო მემკვიდრეობის ძეგლების სია აზიასა და ოკეანეთში

## რესურსები ინტერნეტში
* Peking Man fossils from Zhoukoudian 

## სქოლიო
კატეგორია:მსოფლიო მემკვიდრეობის ძეგლები ჩინეთში
კატეგორია:ჩინეთის არქეოლოგია
კატეგორია:ჰომო ერექტუსი
კატეგორია:ჩინეთის ძუძუმწოვრები
ცინშენშანი

**ცინშენშანი** (ჩინ.  青城山) — მთა ჩინეთში, სიჩუანის პროვინციის ქალაქ დუძიანუანში. მთა შედგება 36 მწვერვალისაგან. წარმოადგენს დაოსიზმის უმნიშვნელოვანეს ცენტრს ჩინეთში. დაოსისტური მითოლოგიის თანახმად, ამ ადგილას სწავლობდა ყვითელი იმპერატორი (ხუან-დი). აქ მდებარეობს აღნიშნული რელიგიის მრავალი ტაძარი. XX საუკუნის დასაწყისში, ამ მონასტრებში 500-მდე ბერი ცხოვრობდა. 60-იან წლებში კომუნისტებმა ტაძრები დახურეს, მაგრამ მრავალი ბერი კვლავ განაგრძობდა მრავალსაუკუნოვანი დაოსისტური ტრადიციების შესრულებას. 

1980-იან წლებში, ჩინეთის იმჟამინდელმა ხელისუფლებამ, მონასტრები ოფიციალურად გახსნა, ხოლო 2000 წელს, იუნესკომ ისინი მსოფლიო მემკვიდრეობის სიაში შეიტანა.

## იხილეთ აგრეთვე 
* იუნესკოს მსოფლიო მემკვიდრეობის ძეგლები ჩინეთში
* მსოფლიო მემკვიდრეობის ძეგლების სია აზიასა და ოკეანეთში

## რესურსები ინტერნეტში 
* Mount Qingcheng and the Dujiangyan Irrigation System: the official UNESCO site

კატეგორია:ჩინეთის მთები
კატეგორია:ჩინეთის ეროვნული პარკები
კატეგორია:მსოფლიო მემკვიდრეობის ძეგლები ჩინეთში
უიშანი

**უიშანი** (ჩინ. 武夷山) — მთათა სისტემა ჩინეთის ფუძიანისა და ძიანსის პროვინციებში. მისი ფართობი 60 კმ²-ია. 1999 წელს, იუნესკომ იგი ბუნებრივი და კულტურული ღირებულებების გამო მსოფლიო მემკვიდრეობის სიაში შეიტანა. წარმოადგენს სამხრეთ ჩინეთის ერთ-ერთ ყველაზე ბიომრავალფეროვან რეგიონს. მთებში ხარობს ბევრი რელიქტური მცენარე, რომელიც ჩინეთისთვის ენდემურია,მათ შორისაა ჩაის მრავალი სახეობა. 

აქ ასევე მდებარეობს მრავალი ტაძარი და მონასტერი, რომელთაგან ზოგიერთი დღეს დანგრეულია. ამ მონასტრებში ჩამოყალიბდა ნეო-კონფუციანური დოქტრინა, რომლის გავლენასაც XI საუკუნეში მთელი აღმოსავლეთ აზია განიცდიდა.

## იხილეთ აგრეთვე
* იუნესკოს მსოფლიო მემკვიდრეობის ძეგლები ჩინეთში
* მსოფლიო მემკვიდრეობის ძეგლების სია აზიასა და ოკეანეთში

## რესურსები ინტერნეტში
*Guide to Wuyi
*Evaluation by UNESCO advisory board (1999)
*Description of natural features 
*Photo Gallery 

კატეგორია:ჩინეთის ქედები
კატეგორია:მსოფლიო მემკვიდრეობის ძეგლები ჩინეთში
დაძუს კლდის რელიეფები

**დაძუს კლდის რელიეფები** (ჩინ. 大足石刻) — ჩინური რელიგიური სკულპტურებისა და ორნამენტების სერია, რომელიც ახ.წ. VII საუკუნით თარიღდება, განიცდის ბუდისტური, კონფუციანური და დაოსისტური შეხედულებების გავლენას. 1999  წლიდან შესულია იუნესკოს მსოფლიო მემკვიდრეობის სიაში. შედგება 75 დაცული ძეგლისგან, რომლებიც მოიცავს 50 000 სკულპტურასა და 100 000 ჩინურ წარწერას. მდებარეობს ქალაქ ჩუნცინის დასავლეთით, გორაკების ფერდებზე. 

უძველესი ორნამენტები ახ. წ. 650 წელს მიეკუთვნება, ტანის დინასტიის ადრეულ ეპოქას, მაგრამ მათი ძირითადი ნაწილი IX საუკუნეშია შექმნილი. 

მრავალი წლის განმავლობაში, რელიეფები მნახველთათვის დახურული იყო. ჩინელებისთვის ის 1961 წელს გაიხსნა, ხოლო უცხოელი დამთვალიერებლისთვის 1980 წელს. იზოლაციის წყალობით, ხელოვნების ეს ნიმუშები XX საუკუნის 60-იანი წლებში ჩინეთში მიმდინარე ანტი-რელიგიური ვანდალიზმის ხასიათის კულტურული რევოლიციის დროს ხელშეუხებელი დარჩა.

## გალერეა

Image:Dazu Stone Carving.jpg|
Image:Bao Ding Mountain grotto1.JPG|
Image:Dazu rock carvings 1.JPG|
Image:Dazu rock carvings 2 baoding.JPG|
Image:Dazu rock carvings golden hands buddha.JPG|
Image:Dazu rock carvings baoding buddhas.JPG|
Image:Dazu rock carvings baoding 18 layers of hell.JPG|
Image:Dazu rock carvings baoding demons 1.JPG|
Image:Dazu rock carvings baoding demons 2.JPG|
Image:Dazu rock carvings beishan 1.JPG|
Image:Dazu rock carvings beishan 2.JPG|
Image:Dazu rock carvings beishan 3.JPG|
Image:Dazu rock carvings beishan pagoda and buddhas.JPG|
File:Bao Ding Mountain Entering Nirvana.jpg|

## იხილეთ აგრეთვე
* იუნესკოს მსოფლიო მემკვიდრეობის ძეგლები ჩინეთში
* მსოფლიო მემკვიდრეობის ძეგლების სია აზიასა და ოკეანეთში

## რესურსები ინტერნეტში
* UNESCO World Heritage Centre page

## სქოლიო
კატეგორია:ჩინური კულტურა
კატეგორია:მსოფლიო მემკვიდრეობის ძეგლები ჩინეთში
ხახუნი

**ხახუნი** — მყარი სხეულების ურთიერთქმედების პროცესი, მათი შეფარდებითი მოძრაობისას (გადახრა) ან მყარი სხეულის მოძრაობისას აირის ან სითხის გარემოში. მეორენაირად უწოდებენ  *ფრიქციულ ურთიერთქმედებას* (). ხახუნის პროცესების შესწავლას აწარმოებს ფიზიკის დარგი რომელსაც ეწოდება ფრიქციული ურთიერთქმედების მექანიკა, ან ტრიბოლოგია.

ხახუნს ძირითადად აქვს ელექტრული ბუნება იმ პირობით, რომ ნივთიერება არის ნორმალურ მდგომარეობაში. ხეგამტარობის მდგომარეობაში კრიტიკული ტემპერატურისაგან მოცილებით ხახუნის ძირითად «წყაროს» წარმოადგენს ფონონები, ხოლო ხახუნის კოეფიციენტი შეიძლება შემცირდეს რამდენიმეჯერ.

## ხახუნის ძალა 
### სახეები 
ორი შეხების მქონე სხეულის შეფარდებითი მოძრაობისას, ხახუნის ძალა რომელიც ამ დროს წარმოიქმნება, შეიძლება დავყოთ:
* უძრაობის ხახუნის ძალა
* სრიალის ხახუნის ძალა

კატეგორია:ფიზიკური მოვლენები
გომი (სამტრედიის მუნიციპალიტეტი)

**გომი** — თემი სამტრედიის მუნიციპალიტეტში. მოიცავს სოფლებს: დაბლაგომი (თემის ცენტრი), გომმუხაყრუა, გომნატეხები, დაფნარი, დობირო, ზედა ეწერი, კეთილაური, კორმაღალი, მთისძირი, ქვედა ეწერი, ცივწყალა.

## ისტორია
გომი შედიოდა საჯავახოში. 1902 წლის მონაცემებით გომის (მუხაყრუას) სასოფლო საზოგადოება მოიცავდა 7 სოფელს და მისი მოსახლეობა იყო 5563 ადამიანი. 1926 წლისთვის გომის თემი შედგებოდა 14 სოფლიდგან და მისი მოსახლეობა შეადგენდა 6342 ადამიანს, ხოლო ფართობი 62,4 კმ²-ს.

## სქოლიო
თემები
კატეგორია:სამტრედიის მუნიციპალიტეტის თემები
კატეგორია:სამტრედიის მუნიციპალიტეტის ისტორიული სოფლები
ზემო ნოღა

**ზემო ნოღა** — სოფელი საქართველოში, სამტრედიის მუნიციპალიტეტის ტოლების ადმინისტრაციულ ერთეულში (იმერეთის მხარე).

მდებარეობს იმერეთის მაღლობის სამხრეთ მთისწინეთში, მდ. ხევისწყლის (რიონის მარცხენა შენაკადი) ხეობაში, ზღვის დონიდან 200 მ-ზე, სამტრედიიდან 17 კმ-ში, საჯავახოდან (უახლოესი რკინიგზის სადგური) 9 კმ-ში.

## ისტორია
ისტორიულად სოფელი ნოღა შედიოდა საჯავახოს მხარეში, რუსეთის იმპერიის მმართველობის დროს — ოზურგეთის მაზრის ჩოხატაურის უბანში. 1920-იანი წლების დასაწყისში სოფელი გაიყო ზემო ნოღად და ქვემო ნოღად. 1950 წლიდან 1990-იან წლებამდე ორივე სოფელი კვლავ გაერთიანებული იყო ნოღას სახელით. საბჭოთა პერიოდში შედიოდა სამტრედიის რაიონის გამოჩინებულის, შემდეგ საჯავახოს, ბოლოს — ტოლების სასოფლო საბჭოში.

## დემოგრაფია
2014 წლის აღწერის მონაცემებით სოფელში ცხოვრობს 293 ადამიანი.

## ლიტერატურა
* დვალაშვილი გ., გოგიშვილი მ., სამტრედიის  მუნიციპალიტეტი, თბ., 2019. — გვ. 117-119.

## სქოლიო
კატეგორია:სამტრედიის მუნიციპალიტეტის სოფლები
ადვოკატი

thumb|ადვოკატი
**ადვოკატი** ( < ) — პირი, რომლის პროფესიაა იურიდიული დახმარება გაუწიოს მოქალაქეს ან სახელმწიფო თუ საზოგადოებრივ ორგანიზაცია-დაწესებულებას. 

ადვოკატი სისხლის სამართლის საქმეში გამოდის ბრალდებულისა და განსასჯელის დამცველად, ასევე დაზარალებულის წარმომადგენლად სამოქალაქო დავის განხილვისას იგი შეიძლება იყოს მოსარჩელის, მოპასუხისა და პროცესის სხვა მონაწილის წარმომადგენელი, ადვოკატის მოვალეობაა იურიდიული რჩევა-დარიგება მისცეს მოქალაქეებსა და ორგანიზაცია-დაწესებულებებს, შეუდგინოს მათ განცხადებები, საჩივრები, საქმიანი ქაღალდები, განუმარტოს სამართლებრივი საკითხები და ა. შ. მას უფლება არ აქვს გაამხილოს იმ პირის საიდუმლო, რომელსაც იურიდიულ დახმარებას უწევს. ადვოკატის გამოსვლა ბრალდებულის დამცველად ბრალდებულის უფლებებისა და კანონიერი ინტერესების უზრუნეელვოფის ძირითადი ფორმაა. ადვოკატთან შეთანხმებით მოქალაქე ხელშეკრულებას დებს იურიდიულ კონსულტაციასთან, რის შემდეგ ადვოკატი დაცვაზე უარს ვერ იტყვის. ადვოკატი პროცესის მონაწილეა და დამოუკიდებელი საპროცესო უფლებები აქვს. გამოძიების შედეგად მიღებულ მასალებს იგი აშუქებს ბრალდებულის ინტერესებიდან გავომდინარე. ადვოკატს შეუძლია ან სრულიად არ დაეთანხმოს ბრალდებას, ან დაეთანხმოს მის ამა თუ იმ ნაწილს, უფლება აქვს არ შეედავოს ბრალმდებელს არსებითად და მხოლოდ პასუხისმგებლობის შემამსუბუქებელი გარემოებანი დაასაბუთოს. ადვოკატის ასეთი პოზიცია — ბრალდებისადმი დაპირისპირება, ხელს უწყობს სასამართლოს მიერ ჭეშმარიტების დადგენას და სამართლიანი განაჩენის გამოტანას.

თანამედროვე საქართველოს ადვოკატურის დასაწყისად 2001 წლის 20 ივნისი შეიძლება ჩაითვალოს, როდესაც საქართველოს პარლამენტმა მიიღო კანონი „ადვოკატთა შესახებ“ და ამით საფუძველი ჩაეყარა საქართველოს ადვოკატთა ასოციაციის, როგორც ერთიანი და დამოუკიდებელი საჯარო სამართლის იურიდიული პირის შექმნას. ადვოკატთა ასოციაციის ფორმირების პროცესი 2005 წელს დასრულდა.

## იხილეთ აგრეთვე
* ვექილი
* პროფესიული საიდუმლოება

## ლიტერატურა
## სქოლიო
კატეგორია:იურისპრუდენცია
კატეგორია:პროფესიები
სიდი (ჩინეთი)

**სიდი** (ჩინ. 西递) — სოფელი ჩინეთის ანხუის პროვინციის სამხრეთში. 2000 წელს, სოფელ ხუნცუნთან ერთად იუნესკოს მიერ შეტანილ იქნა მსოფლიო მემკვიდრეობის სიაში და გაფორმდა როგორც „სამხრეთ ანხუის ძველი სოფლები". 

პირველი მშენებლობები ამტერიტორიაზე 1049–1053 წლებშ, სუნის დინასტიის დროს დაიწყო. ამ დროს სოფელს *სიჩუანი* (დასავლეთის მდინარე) ერქვა. ამ დროს აქ გადმოსახლდა ჰუს ოჯახი, რომლებმაც ხელი მშენებლობასა და ვაჭრობის განვითარებას მიჰყვეს. სოფლემა განვითარების მწვერვალს XVII-XIX საუკუნეებში მიაღწია, მაგრამ ცინის იმპერიის დასასრულისას, ფეოდალური სისტემის დაშლისთანავე დაკნინდა. 

სოფელი მთებითაა გარშემორტყმული. ჩრდილოეთიდან და აღმოსავლეთიდან მოედინება მდინარეები, რომლებიც დასახლების სამხრეთში მდებარე ხიდთან ერწყმიან ერთმანეთს. სოფელს აღმოსავლეთიდან დასავლეთისკენ ერთი მთავარი და ორი პარალელური ქუჩა კვეთს.

სოფლეში მინისა და ცინის დინასტიების დროს აშენებული მრავალი არქიტექტურულად გამორჩეული შენობა მდებარეობს, რომლებიც ძირითადად ხითა და აგურითაა ნაგები, გამოირჩევიან შესანიშნავი ორნამენტებით. მათი დიდი ნაწილი მდინარის გასწვრივაა აგებული.

## იხილეთ აგრეთვე 
* იუნესკოს მსოფლიო მემკვიდრეობის ძეგლები ჩინეთში
* მსოფლიო მემკვიდრეობის ძეგლების სია აზიასა და ოკეანეთში

## რესურსები ინტერნეტში 
* UNESCO site about Xidi and Hongcun
* article on Xidi and Hongcun at china.com 

## სქოლიო 
კატეგორია:მსოფლიო მემკვიდრეობის ძეგლები ჩინეთში
ლალი

**ლალი** ( — წითელი; ), Al2O3 — მინერალი, კორუნდის სახეობა, მიეკუთვნება ოქსიდების კლასს, ტრიგონალური სინგონიით. სიმაგრე — 9, სიმკვრივე 3,97 — 4,05, დაწვრილებით იხილეთ კორუნდი. წითელი შპინელისაგან განსხვავდება კრისტალების ფორმით, სხვა შემთხვევაში — ძნელია მათი გარჩევა, მხოლოდ მიკროსკოპით. წითელ ელფერს აძლევს ქრომის მინარევი. წითელ კორუნდებს უწოდებენ **ლალს**, ლურჯს — **საფირონს**. ღიაშეფერილობის საიუველირო ხარისხის საფირონს ან უფერო კორუნდს, უწოდებენ ლეიკოსაფირონი. ლალის და საფირონის „ვარსკვლავური“ სახეები ასტერიზმის კარგად გამოხატული ეფექტით, ამუშავებენ კაბოშონის სახით.

## საბადოები 
ანტარქტიდის გარდა, გვხვდება ყველა კონტინენტზე. ღირებულია ძირითადად აზიური ლალები.

ლალის ძირითადი ექსპორტიორი ქვეყნებია მიანმარი, ტაილანდი და შრი-ლანკა. მოთხოვნით სარგებლობს ასევე აღმოსავლეთ აფრიკის ქვეყნების კენია და ტანზანიის ლალები. უძველესი დროიდან მოიპოვებენ მას პამირის მთებში (საბადო „სნეჟნოე“ ტაჯიკეთში).

## გამოყენება 
* ლაზერში გამოიყენება ხელოვნური ლალი.
* ძვირფასი ქვა I კატეგორიის, გამოიყენაბა ძვირფას საიუველირო ნაკეთობებში

## შეფასება 
საბჭოთა კავშირში ლალის ხარისხის მაჩვენებლებს საზღვრავდნენ დეფექტების ჯგუფის აღწერით, ფერს № III 1991 წ. პრეისკურანტის მიხედვით. 

დაწახნაგებული ლალის დეფექტობის ჯგუფებია: 
* 1-ლი ხარისხის ლალები - არის წმინდა ან უმნიშვნელო დეფექტებით, იშვიათი ზოლების, წერტილების სახით, ქვის სხვადასხვა ზონაში. 
* მე-2 ხარისხის ლალები - არიან მცირე დეფექტებით, ბზარების, ხაზებისა და სხვა მინერალების წერტილოვანი ჩანართებით, რომლებიც ქმნიან ქსელისა და შეჯგუფების ზონებს. 
* მე-3 ხარისხის ლალები — დეფექტებით ბზარების, ხაზებისა და სხვა მინერალების ჩანართების სახით, რომელიც გავრცელებულია მთელი ქვის ზედაპირზე, აქვს ქვის ზოგიერთი ზონის სიმღვრიე, ნაწილობრივ ბზინვარების დაკარგვით.

ლალის ფერების ჯგუფები:
* კაშკაშა-წითელი;
* ნორმალური-წითელი და საშუალო-წითელი;
* ღია-წითელი.

ლალების კლასიფიკაცია ფერის მიხედვით
* კაშკაშა-წითელი გაჯერებული;
* წითელი;
* საშუალო-წითელი;
* მუქი-წითელი;
* ღია-წითელი.

მეთოდიკა აღიარებულია ოფიციალურ დოკუმენტად ექსპერტების საბჭოს მიერ „სერტიფიკაციის ექსპერტთა კოლეგია“ და საფუძვლად დაედო რეკომენდაციებს ძვირფას ქვიანი საიუველირო ნაკეთობების შეფასების მეთოდებს.

## ისტორია 
ვარაუდობენ, რომ ლალს მოიპოვებდნენ ჯერ კიდევ ბრინჯაოს ხანაში, ბირმაში (მიანმარი). 2000 წლის წინ ლალი ფასობდა ინდოეთშიც და გამოიყენებოდა როგორც თილისმა, ავგაროზი. ლალი იცოდნენ ძველ ეგვიპტეში, საბერძნეთსა და ძველ რომში.

1800 წელს ევროპაში აღმოაჩინეს ლალისა და საფირონის ნათესაობა. 1835 წელს აღმოჩენილ იქნა ხელოვნური ლალის მიღების ხერხი.

მუქ ლალს უწოდებდნენ ძოწის ლალს.

## ცრურწმენა 
ძველად ლალს აღიქვამდნენ როგორც „სიცოცხლისა და სიყვარულის ქვას“. ითვლებოდა, რომ ამ ქვის ფლობა პატრონს აძლევდა უფრო მეტ ძალაუფლებას, გამბედაობას და ღირსებას. ლალით იმედოვნებდნენ თავის დაცვას ეშმაკისაგან და ჭირისაგან. ლალის ზოდიაქოს ნიშანია მშვილდოსანი, ვერძი, ლომი, ღრიანკალი და თხის რქა.

## იხილეთ აგრეთვე 
* მინერალების სია

## სქოლიო
კატეგორია:ძვირფასი თვლები
კატეგორია:ალუმინის მინერალები
კატეგორია:ოქსიდის მინერალები
კატეგორია:ზემტკიცე მასალები
კატეგორია:ტრიგონური მინერალები
კატეგორია:კორუნდის სახესხვაობები
ლემი კილმისტერი

**იენ ფრეიზერ „ლემი“ კილმისტერი** (დ. 24 დეკემბერი, 1945, სტაფორდშირი, ინგლისი — გ. 28 დეკემბერი, 2015, ლოს-ანჯელესი, კალიფორნია) — ინგლისელი როკ მუსიკოსი, უკეთ ცნობილი, როგორც მძიმე მეტალ ჯგუფ მოუტერჰედის ვოკალისტი, ბასისტი, სიმღერების ავტორი, დამაარსებელი და ერთადერთი უცვლელი წევრი. იგი აგრეთვე იყო ჯგუფ Hawkwind-ის წევრი. გარეგნობამ და ძლიერმა ხმამ აქცია საკულტო სიმბოლოდ.

## რესურსები ინტერნეტში 
* მოუტერჰედის ოფიციალური საიტი
* ლემი: ფილმი 
* 
* ინტერვიუ ლემისთან
* The Rockin' Vickers 
* პროფილი Myspace-ზე ლემის ახალი ჯგუფისთვის The Head Cat
* ფოტოგალერეა: ლემი მოუტერჰედთან ერთად 

## სქოლიო 
კატეგორია:მოუტერჰედის წევრები
კატეგორია:დაბადებული 24 დეკემბერი
კატეგორია:დაბადებული 1945
კატეგორია:გარდაცვლილი  28 დეკემბერი
კატეგორია:გარდაცვლილი  2015
კატეგორია:ინგლისელი როკ-მუსიკოსები
კატეგორია:ინგლისელი ბას-გიტარისტები
ინსიუ

**ინსიუ** (ჩინ. 殷墟) — ჩინეთის შანის დინასტიის უკანასკნელი დედაქალაქის ნანგრევები (ძვ.წ. 1766 - ძვ. წ. 1050). იგი დედაქალაქის ფუნქციებს ასრულებდა 255 წლის მანძილზე, 12 მეფისა და რვა თაობის განმავლობაში.

ქალაქი 1899 იქნა აღმოჩენილი და ამჟამად ჩინეთში ერთ-ერთი უძველესი და უდიდესი არქეოლოგიური ძეგლია, ამავე დროს ჩინეთის ერთ-ერთი ძველი დედაქალაქი და 2006  წლიდან იუნესკომ მსოფლიო მემკვიდრეობის ძეგლი. მდებარეობს ხებეის პროვინციის ჩრდილოეთში, თანამედროვე ქალაქ ანიანის მახლობლად, მანხველთათვის ღიაა როგორც ბაღი-მუზეუმი.

ნაქალაქარში აღმოჩენილია ორაკულის ძვლებზე გაკეთებული უძველესი ჩინური წარწერები.

## იხილეთ აგრეთვე 
* იუნესკოს მსოფლიო მემკვიდრეობის ძეგლები ჩინეთში
* მსოფლიო მემკვიდრეობის ძეგლების სია აზიასა და ოკეანეთში

## რესურსები ინტერნეტში 
*ინსიუ იუნესკოს საიტზე

კატეგორია:მსოფლიო მემკვიდრეობის ძეგლები ჩინეთში
ბათუმის თოჯინებისა და მოზარდ მაყურებელთა სახელმწიფო თეატრი

thumb|300px|მარჯვნივ|თეატრის დასი
**ბათუმში თოჯინების თეატრი**  XX საუკუნის 30-იანი წლებიდან იღებს სათავეს. ასეთი ტიპის თეატრი „ტიკინების თეატრის“ სახელწოდებით აჭარაში 1936 წელს გაიხსნა, მანამდე ბათუმში არსებობდა თოჯინების მოყვარულთა თვითმოქმედი თეატრი, რომლის ბაზაზეც ჩამოყალიბდა ბათუმის თოჯინების პროფესიული თეატრი. 

## სპექტაკლოგრაფია (მიმდინარე რეპერტუარი) 
*ნ. ანთიძე "სამი გოჭი" - (2007) რეჟისორი გ. გელაძე, მხატვარი გ. გოგიტიძე, კომპოზიტორი მ. ხითარიშვილი
*გ. ოსტერი "მოკითხვა მაიმუნს" (2007) - რეჟისორი ზ. ცინცაძე, მხატვარი გ. გოგიტიძე, კომპოზიტორი მ. ხითარიშვილი
*ლ. უსპენსკი  "ნიანგი გენა და მისი მეგობრები" (2007) - რეჟისორი ზ. ცინცაძე, მხატვარი მ. ფრანგიშვილი, კომპოზიტორები მ. ხითარიშვილი, თ. შამილაძე
*შ. პერო "ჩექმებიანი კატა" (2008) - რეჟისორი რ. გელაძე, მხატვარი მ. ფრანგიშვილი, კომპოზიტორი მ. ხითარიშვილი
*ძმები გრიმები "ბრემენელი მუსიკოსები" (2008) - რეჟისორი ზ. ცინცაძე, მხატვარი მ. ფრანგიშვილი, კომპოზიტორი მ. ხითარიშვილი
*ლ. ბუღაძე "ნუნუ მასწავლებელი ჯოჯოხეთში" (2009) - რეჟისორი რ. იოსელიანი, მხატვარი მ. ფრანგიშვილი, კომპოზიტორი მ. ხითარიშვილი
*ნ. აბულაძე "არგონავტები" (2009) / ქ. ვინიცია (უკრაინა) - რეჟისორი ზ. ცინცაძე,მხატვარი მ. ფრანგიშვილი, კომპოზიტორი მ. ხითარიშვილი.
(სპექტაკლმა ქ. ვინიციის / უკრაინა / თოჯინების თეატრების მე-6 საერთაშორისო ფესტივალზე მიიღო გრან-პრი, კომპოზიტორი საუკეთესო ორიგინალური მუსიკისათვის დაჯილდოვდა საპატიო დიპლომითა და პრიზით)
ვარნის (ბულგარეთი) მე-15 საერთაშორისო თეატრალურ ფესტივალზე "ოქროს დელფინი" ნომინაციაში საუკეთესო ორიგინალური მუსიკა, კომპოზიტორი მინდია ხითარიშვილი დაჯილდოვდა დიპლომითა და პრემიით.  
*ნ. დავითაშვილი "მოჯადოებული ფერია" (2010) - რეჟისორი ნ. დავითაშვილი, მხატვარი მ. ფრანგიშვილი, კომპოზიტორი მ. ხითაროშვილი
*ი. ოლეშა "რკინის გული" (2010) - რეჟისორი ზ. ცინცაძე, მხატვარი მ. ფრანგიშვილი, კომპოზიტორი მ. ხითარიშვილი
*ე. მაცხონაშვილი (ინსცენირება) "წუნა და წრუწუნა" (2010) - რეჟისორი ე. მაცხონაშვილი, მხატვარი მ. ფრანგიშვილი, კომპოზიტორი მ. ხითარიშვილი
*ე. მაცხონაშვილი (ინსცენირება) "ურჩხული და მზეთუნახავი" (2010) - რეჟისორი ე. მაცხონაშვილი, მხატვარი მ. ფრანგიშვილი, კომპოზიტორი მ. ხითარიშვილი
*ე. მაცხონაშვილი (ინსცენირება) "ფერადი ნისლების სანაპირო" (2011) - რეჟისორი დ. მაცხონაშვილი, მხატვარი მ. ფრანგიშვილი, კომპოზიტორები მ. ხითარიშვილი, შ. მაცხონაშვილი
*ბ. ბრეხტი "დედა კურაჟი და მისი შვილები" (2011) - რეჟისორი ზ. ცინცაძე, მხატვარი მ. ფრანგიშვილი, კომპოზიტორი მ. ხითარიშვილი

## ლიტერატურა 
* ლაშა ჩხარტიშვილი, ნერონ აბულაძე. ბათუმის თოჯინებისა და მოზარდ მაყურებელთა თეატრის ისტორიის საკითხები.გამომცემლობა კენტავრი, თბილისი 2008წ.

## რესურსები ინტერნეტში 
* .

კატეგორია:ბათუმის თეატრები
კატეგორია:თოჯინების თეატრები
ჩოლის მონასტრები

**ჩოლის მონასტერი** – ინდუისტური ტაძარი სამხრეთ ინდოეთის შტატ ტამილნადუში. მიეკუთვნება ჩოლის დინასტიის მმართველობის პერიოდს. ჩოლის მონასტრების შემადგენლობაში შედის სამი ძეგლი: ბრიჰადეშვარას ტაძარი, განგაიკონდა-ჩოლაპურამი და აირავატეშვარის ტაძარი. ბრიჰადიშვარას ტაძარი იუნესკოს მსოფლიო მემკვიდრეობის ძეგლების სიაში გაწევრიანდა 1987 წელს, ხოლო დანარჩენი ორი ტაძარი 2004 წელს. 

## იხილეთ აგრეთვე 
* იუნესკოს მსოფლიო მემკვიდრეობის ძეგლები ინდოეთში
* მსოფლიო მემკვიდრეობის ძეგლების სია აზიასა და ოკეანეთში

## რესურსები ინტერნეტში 
* UNESCO's World Heritage Site

კატეგორია:მსოფლიო მემკვიდრეობის ძეგლები ინდოეთში
უდანშანი

**უდანშანი** (ჩინ. 武當山) — მთათა სისტემა ჩინეთში, ხუბეის პროვინციის ქალაქ შიიანის სამხრეთით. 

ეს ტერიტორია მიიჩნევა დაოსისტური სამხედრო ხელოვნების ერთ-ერთ აკვნად, რომელიც აქ XVIII საუკუნის დასაწყისში განვითარდა. მთებში მრავალი დაოსისტური მონასტერი მდებარეობს, რომლებსაც უამრავი მნახველი სტუმრობს. ეს წარმოადგენს მედიტაციის შესწავლისა და შესრულების ცენტრებს, ასევე ტრადიციული ჩინური მედიცინისა და დაოსისტური ხელოვნების განვითარების უმნიშვნელოვანეს ცენტრს. 

მონასტრების უმრავლესობა იუანისა და ცინის დინასტიების ეპოქაში აშენდა. 1956 წელს აქ აღმოჩენილ იქნა ბრინჯაოს მრავალი ქანდაკება. 1964 - 1978 წლებში ჩინეთში მიმდინარე კულტურული რევოლუციის დროს, მონასტრები დიდი საფრთხის წინაშე აღმოჩნდა, მაგრამ ბოლო წლებში კვლავ საკმაოდ პოპულარული გახდა ჩინელ და უცხოელ ტურისტებში, რომლებსაც აქ ისტორიული ღირებულებები და შესანიშნავი ლანდშაფტი იზიდავს. 

კულტურული რევოლუციისას დაოსიზმის ბევრმა ლიდერმა ტაივანს შეაფარა თავი, რომლებმაც აქ დაბრუნება მხოლოდ 2005 წელს შეძლეს. 

1994 წელს, იუნესკომ მონასტრები მსოფლიო მემკვიდრეობის სიაში შეიტანა სახლით  „უდანშანის მთების ძველ შენობათა ანსამბლი".

## იხილეთ აგრეთვე
*იუნესკოს მსოფლიო მემკვიდრეობის ძეგლები ჩინეთში
*მსოფლიო მემკვიდრეობის ძეგლების სია აზიასა და ოკეანეთში

## რესურსები ინტერნეტში
* UNESCO World Heritage Sites descriptions
* International Wudang Federation (including training in Wudangshan) 
* Wudang Global Federation 

კატეგორია:ჩინეთის ქედები
კატეგორია:მსოფლიო მემკვიდრეობის ძეგლები ჩინეთში